**PRAVILNIK**

**O IZMJENAMA PRAVILNIKA O** **PAUŠALNOM OPOREZIVANJU SAMOSTALNIH DJELATNOSTI**

**Članak 1.**

U Pravilniku o paušalnom oporezivanju samostalnih djelatnosti​​ (Narodne novine, br. 1/20, 1/21) u članku 3. stavku 1. točke 1., 2., 3., 4. i 5. mijenjaju se i glase:

„1. u iznosu 1.692,22 eura što je razlika između primitka u iznosu 11.281,44 eura i porezno priznatih izdataka u visini 85%, ako porezni obveznik u poreznom razdoblju ostvaruje ukupni godišnji primitak do 11.281,44 eura

2. u iznosu 2.289,47 eura što je razlika između primitka u iznosu 15.263,13 eura i porezno priznatih izdataka u visini 85%, ako porezni obveznik u poreznom razdoblju ostvaruje ukupni godišnji primitak iznad 11.281,44 eura do 15.263,13 eura

3. u iznosu 2.976,31 eura što je razlika između primitka u iznosu 19.842,06 eura i porezno priznatih izdataka u visini 85%, ako porezni obveznik u poreznom razdoblju ostvaruje ukupni godišnji primitak iznad 15.263,13 eura do 19.842,06 eura

4. u iznosu 4.578,94 eura što je razlika između primitka u iznosu 30.526,25 eura i porezno priznatih izdataka u visini 85%, ako porezni obveznik u poreznom razdoblju ostvaruje ukupni godišnji primitak iznad 19.842,06 eura do 30.526,25 eura

5. u iznosu 5.972,53 eura što je razlika između primitka u iznosu 39.816,85 eura i porezno priznatih izdataka u visini 85%, ako porezni obveznik u poreznom razdoblju ostvaruje ukupni godišnji primitak iznad 30.526,25 eura do 39.816,85 eura.“

**Članak 2.**

(1) Obrazac PO-SD i Obrazac PO-SD-Z mijenjaju se i sastavni su dio ovoga Pravilnika te se primjenjuju za 2023. godinu i nadalje.

(2) Odredbe Pravilnika o paušalnom oporezivanju samostalnih djelatnosti (Narodne novine, br. 1/20, 1/21) i pripadajući mu propisani obrasci primjenjuju se u poreznim postupcima za 2022. godinu.​

**Članak 3.**

Ovaj Pravilnik objavljuje se u »Narodnim novinama« i stupa na snagu 1. siječnja 2023.

**MINISTAR FINANCIJA**

dr. sc. Marko Primorac